Iná idécaalíté catáca yàacawa,
yá yéewáidacalénái iricùacatéwa calìsa idùlepiré.
Yá idécaté catáca,
yá nacái canácataté Jesús yàanàaca nàatalé.
Yáté nalicùacawa ída irìculé,
yá nachàbacatéwa abéemàalé Capernaúm ìyacàlená nérépiná.
Yá cáuli cachàiníiri yàanàaca nía càita manuínamaca màladàca imichàacawa calìsa yáacu.
Iná idécanáamité nàacawa cáminá cinco mil metro,
càmicaalí seis mil metro,
yá naicácaté Jesús ìipìnaca úni inànìacubàa,
yá yàacawa nàatalé.
Yáté cáaluca naicácani.
Quéwa yá íimaca nalí:
“¡Núacata Jesús,
yátacué cáaluca pía!”
Néese,
yáté needáca nàataléwa Jesús casíimáiri iyú ída irìculé,
yá nàanàacaté mesúnamáita aléde nàacatalécawa.